Αγαπητοί γονείς, καλημέρα και πάλι.

Σας ενημερώνω πως από την Πέμπτη 7 Μαΐου 2020 θα ξεκινήσουν μαθήματα σύγχρονης εξ αποστάσεως διδασκαλίας. Γι’ αυτό το λόγο σας επισυνάπτω οδηγίες και σε μορφή παρουσίασης, αλλά και σε μορφή βίντεο(0:55), για να δείτε τα βήματα που πρέπει να ακολουθήσετε, ώστε να μπορέσουν τα παιδιά να παρακολουθήσουν τα τηλεμαθήματα. Οι οδηγίες διαφοροποιούνται ανάλογα με τη συσκευή, μέσω της οποίας θα γίνεται η παρακολούθηση.

Αφού μελετήσετε τις οδηγίες και δείτε και το βίντεο, ακολουθώντας τα αντίστοιχα βήματα για τη συσκευή σας, προχωρήστε στην εγκατάσταση του προγράμματος.

Σας προτείνω, όσοι χρησιμοποιήσετε υπολογιστή(laptop ή σταθερό) να ακολουθήσετε τη δεύτερη από τις προτεινόμενες διαδικασίες, που είναι με εγκατάσταση του προγράμματος(σελ.22 της παρουσίασης).

Σας ενημερώνω πως πριν το μάθημα της Πέμπτης θα προηγηθεί δοκιμαστική σύνδεση μεταξύ μας, για να ελέγξουμε τις ρυθμίσεις ήχου και εικόνας και να πούμε και μερικά πράγματα για το συγκεκριμένο εργαλείο.

Οι μαθητές που δε διαθέτουν σύνδεση στο διαδίκτυο, μπορούν να συνδεθούν μέσω τηλεφώνου. Επισυνάπτω οδηγίες και γι’ αυτούς.

Την Τετάρτη θα σας στείλω τον απαιτούμενο σύνδεσμο.

Αν κάποιος συναντήσει δυσκολία, είμαι στη διάθεσή σας.

Επίσης, σας ενημερώνω πως αύριο, Τρίτη 05 Μαΐου 2020, θα βρίσκομαι στο σχολείο από τις 10:30 π.μ. έως τη 1:00 μ.μ., για να σας δώσω τα βιβλία των παιδιών σας. Η παρουσία σας κρίνεται απαραίτητη. Αν κάποιος δεν μπορέσει στο διάστημα αυτό να έρθει, μπορεί να μεταβεί στο σχολείο και την Τετάρτη 06 Μαΐου 2020 από τις 9:00 π.μ. μέχρι τη 1:00 μ.μ.

Σας παρακαλώ πολύ απαντήστε μου άμεσα ότι λάβατε το mail.

Σας ευχαριστώ εκ των προτέρων.